text: Redningsmand: Sådan samlede vi 15 søfolk op af Vesterhavet
  27 januar 2016 kl. 10.22
  Bølgerne var op til seks meter høje natten til tirsdag, da redningsbåden Emile Robin fra Hvide Sande, samlede 15 søfolk op ved Nymindegab.
  Bølgerne var op til seks meter høje natten til onsdag, da redningsbåden Emile Robin fra Hvide Sande, samlede 15 søfolk op, der havde forladt installationsfartøjet Sea Worker i en redningsbåd på en position to kilometer ude i Vesterhavet ved Nymindegab.
  Det fortæller redningsbådens skipper Frits Pedersen til TV SYD.
  Ingen af de 15 besætningsmedlemmer kom til skade ved aktionen, som også involverede redningshelikoptere. Det var dog redningsbåden Emile Robin fra Hvide Sande, der fik samlet søfolkene op fra deres redningsbåd.
  Installationsfartøjet, Sea Worker, er ejet af A2SEA, og var på vej fra Frederikshavn til Esbjerg, hvor det skulle gøres klar til at blive at ind i et projekt i tysk farvand. Fartøjet bruges til installation af hav-vindmøller.
  